La Universitat lliura els XXI Premis UV d’Escriptura de Creació i presenta l’edició de les obres guanyadores

## La Universitat lliura els XXI Premis UV d’Escriptura de Creació i presenta l’edició de les obres guanyadores

Guardonats de la 21a edició dels Premis UV d’Escriptura de Creació junt a representants de la UV i membres del jurat. / Miguel Lorenzo

Dimarts 17 de desembre, a la Capella de la Sapiència del Centre Cultural La Nau, s’ha celebrat el lliurament de la 21a edició dels Premis UV d’Escriptura de Creació, que han guardonat els originals presentats pels estudiants Mar Navarro, Rubén Roca, Estefanía Gómez, Eduardo J.G. de Almeida, Irene Gimeno i Sara Ramírez. En aquest acte, també s’ha presentat l’edició impresa de les obres guardonades.

Les primeres paraules del delegat de la Rectora per a l’Estudiantat, **Marcos Durà**, han anat dedicades a les víctimes de la tragèdia causada per la Dana. El delegat, després de recordar la necessitat de seguir pendents d’ajudar als veïns i veïnes de les comarques arrasades i que la Universitat té eixe compromís, ha destacat que “l’aposta ferma per la cultura i per l’impuls a la creació” és una manera més d’ajudar. Els Premis UV d’Escriptura de Creació, ha recalcat, serveixen “per promoure la creació literària entre les generacions més joves que passen per les aules universitàries valencianes” i que s’hagen presentat 116 obres és una mostra de la consolidació del certamen.

Els guardonats i les guardonades han recollit el seu premi de mans del delegat i de la vicerectora de Cultura i Societat, **Ester Alba**, encarregada de clausurar l’acte de lliurament i de presentació de les obres guardonades. També hi han assistit María Rosa Álvarez Sellers, vicedegana de Cultura  Igualtat, Polítiques Inclusives i Sostenibilitat de la Facultat de Filologia, Traducció i Comunicació, membres del jurat de la present edició i l’editora d’Edicions 96, Dolors Pedrós.

Les obres guardonades en la 21a edició dels Premis UV han estat:

* *Navegant de pors quotidianes,* en poesia en valencià,de **Mar Navarro Llombart**, estudiant del Màster Universitari en Noves Tendències i Processos d'Innovació en Comunicació a la Universitat Jaume I de Castelló.
* *Viñetas*, en poesia en castellà, de **Rubén Roca Guillem**, estudiant de Llengües Modernes i les seues Literatures (UV).
* *Tot s’hereta*, en narrativa en valencià, d’**Estefanía Gómez i Fuentes**, que cursa el programa de Doctorat en Llengües, Literatures i Cultures i les seues aplicacions (UV).
* *Una aventura europea*, en narrativa en castellà, d’**Eduardo J.G. de Almeida**, estudiant d’Estudis Hispànics: Llengua Espanyola i les seues Literatures (UV).
* *Finestres*, en Teatre, d’**Irene Gimeno Ferrer**, estudiant de Filologia Catalana (UV).
* *ON / OFF (05.07.23)*, en Guió de curtmetratge, de **Sara Ramírez Roque**, estudiant de Comunicació Audiovisual (UV).

Per a tancar l’acte de lliurament, s’ha projectat el *TRES*, de **Carmen Mármol**, estudiant del grau en Belles Arts de la Universitat Politècnica de València i guanyadora en la 20a edició dels Premis en la modalitat de Guió de curtmetratge.

Els Premis UV d’Escriptura de Creació, impulsats per la Delegació d’Estudiants i organitzats pel Servei d’Informació i Dinamització d’Estudiants (Sedi) tenen com a objectiu promocionar i reconèixer la creació literària entre l’estudiantat de les distintes universitats valencianes. Compten amb la col·laboració de la Facultat de Filologia, Traducció i Comunicació i les Aules de Narratives, de Poesia, d’Arts Escèniques i de Cinema del Vicerectorat de Cultura i Societat. Cada obra guardonada té un premi de 1.000 euros, a més de la publicació en paper per Edicions 96, en el cas de les modalitats de narrativa i poesia, i per Publicacions de la Universitat de València, en la modalitat de teatre. En la modalitat de Guió de curtmetratge, es reben, a més del premi, 2.000 euros per a dur a terme la seua producció.

Els jurats de la 21a edició dels premis han estat formats per Ismael Sempere, Carla Santángelo, Anna Maria Chover i Eva Llorenç (secretària), en Poesia en valencià; Julia Barella, Iona Ruxandra, José Ángel García, i M. Consuelo Candel (secretària), en Poesia en castellà; Mercè Pérez, Marta Meneu, Diego Segura i Cristina García (secretària), en Narrativa en valencià; Estela Sanchis, Lidia Caro, Héctor Tronchoni i Regina Bernabeu (secretària), en Narrativa en castellà; Amparo Vayà, Clàudia Serra, Manuel Cuadrado i Laura Monrós (secretària), en Teatre; Eduardo Manuel Guillot, Ramón Alfonso, Silvia Guillamón i Manuel de la Fuente (secretari), en Guió de curtmetratge.

Galeria d'imatges 

### Lliurament dels Premis UV d'Escriptura de Creació 2024

Arxivat en:
Lletres
, Cultura
, Estudiant/a

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar